title: Regulamentul de punere în aplicare (UE) nr. 1404/2013 al Comisiei din 20 decembrie 2013 privind autorizarea unui preparat de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) ca aditiv furajer pentru hrana porcilor pentru îngrășat (titularul autorizației: BASF SE)  Text cu relevanță pentru SEE

text:
               21.12.2013

               RO

               Jurnalul Oficial al Uniunii Europene

               L 349/88

         REGULAMENTUL DE PUNERE ÎN APLICARE (UE) NR. 1404/2013 AL COMISIEI
   din 20 decembrie 2013
   privind autorizarea unui preparat de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) ca aditiv furajer pentru hrana porcilor pentru îngrășat (titularul autorizației: BASF SE)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere pentru o nouă utilizare a preparatului de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404). Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea unei noi utilizări a unui preparat de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) ca aditiv furajer pentru hrana porcilor pentru îngrășat, care urmează să fie clasificat în categoria „aditivi zootehnici”.

               (4)

               Utilizarea preparatului respectiv a fost autorizată pe o perioadă de zece ani prin Regulamentul (CE) nr. 271/2009 al Comisiei (2) pentru purceii înțărcați, puii de găină pentru îngrășat, găinile ouătoare, curcanii pentru îngrășat și rațele pentru îngrășat și prin Regulamentul de punere în aplicare (UE) nr. 1068/2011 al Comisiei (3) pentru puicuțele pentru ouat, curcanii pentru reproducție, curcanii crescuți pentru reproducție, alte specii aviare minore (altele decât rațele pentru îngrășat) și păsările ornamentale.

               (5)

               În avizul său din 18 iunie 2013 (4), Autoritatea Europeană pentru Siguranța Alimentară (denumită în continuare „autoritatea”) a confirmat concluziile sale precedente, conform cărora, în condițiile de utilizare propuse, preparatul de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) nu are un efect nociv asupra sănătății animale, a sănătății oamenilor sau asupra mediului. Autoritatea a concluzionat că acest preparat prezintă potențialul de a fi eficace în cazul porcilor pentru îngrășat. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (6)

               Evaluarea preparatului de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform specificațiilor din anexa la prezentul regulament.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „promotori de digestibilitate”, se autorizează ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  Regulamentul (CE) nr. 271/2009 al Comisiei din 2 aprilie 2009 privind autorizarea unui preparat de endo-1,4-beta-xilanază și endo-1,4-beta-glucanază ca aditiv furajer pentru purceii înțărcați, puii de găină pentru îngrășat, găinile ouătoare, curcanii pentru îngrășat și rațele pentru îngrășat (titular al autorizației BASF SE) (JO L 91, 3.4.2009, p. 5).

      (3)  Regulamentul de punere în aplicare (UE) nr. 1068/2011 al Comisiei din 21 octombrie 2011 privind autorizarea unui preparat enzimatic de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) ca aditiv furajer pentru puicuțele pentru ouat, curcanii pentru reproducție, curcanii crescuți pentru reproducție, alte specii aviare minore (altele decât rațele pentru îngrășat) și păsările ornamentale (titularul autorizației BASF SE) (JO L 277, 22.10.2011, p. 11).

      (4)  EFSA Journal 2013; 11(7):3285.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivilor zootehnici. Grupul funcțional: promotori de digestibilitate

                  4a7

                  BASF SE

                  Endo-1,4-beta-xilanază
                  EC 3.2.1.8
                  Endo-1,4-beta-glucanază
                  EC 3.2.1.4

                     Compoziția aditivului

                  Preparat de endo-1,4-beta-xilanază produsă de Aspergillus niger (CBS 109.713) și de endo-1,4-beta-glucanază produsă de Aspergillus niger (DSM 18404) având o activitate minimă de:
                  5 600 TXU (1) și 2 500 TGU (2)/g
                  Formă solidă și lichidă.

                     Caracterizarea substanței active

                  Endo-1,4-beta-xilanază produsă de Aspergillus niger (CBS 109.713) și endo-1,4-beta-glucanază produsă de Aspergillus niger (DSM 18404).

                     Metoda de analiză
                      (3)

                  Pentru cuantificarea activității endo-1,4-beta-xilanazei:
                  metodă vâscozimetrică bazată pe reducerea vâscozității produse de acțiunea endo-1,4-beta-xilanazei asupra substratului cu conținut de xilan (arabinoxilan din grâu) la pH 3,5 și la 55 °C.
                  Pentru cuantificarea activității endo-1,4-beta-glucanazei:
                  metodă vâscozimetrică bazată pe reducerea vâscozității produse de acțiunea endo-1,4-beta-glucanazei asupra substratului cu conținut de glucan (beta-glucan din orz) la pH 3,5 și la 40 °C.

                  Porci pentru îngrășat

                  —

                  560 TXU
                  250 TGU

                  —

                              1.

                              În instrucțiunile de utilizare a aditivului și a preamestecului se indică condițiile de depozitare și stabilitatea la granulare.

                              2.

                              Doze recomandate per kilogram de furaje complete: 560-840 TXU/250-375 TGU.

                              3.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  12 ianuarie 2024

         (1)  1 TXU este cantitatea de enzimă care eliberează într-un minut 5 micromoli de zaharuri reducătoare (în echivalenți xiloză) din arabinoxilan din grâu la pH 3,5 și la 55 °C.

         (2)  1 TGU este cantitatea de enzimă care eliberează într-un minut 1 micromol de zaharuri reducătoare (în echivalenți glucoză) din beta-glucan din orz la pH de 3,5 și la 40 °C.

         (3)  Detaliile privind metodele de analiză sunt disponibile la următoarea adresă a laboratorului de referință:
      http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) 2015/712 al Comisiei din 28 aprilie 2015 de modificare a Regulamentului (UE) nr. 103/2012 privind clasificarea anumitor mărfuri în Nomenclatura combinată

text:
               5.5.2015

               RO

               Jurnalul Oficial al Uniunii Europene

               L 114/1

         REGULAMENTUL DE PUNERE ÎN APLICARE (UE) 2015/712 AL COMISIEI
   din 28 aprilie 2015
   de modificare a Regulamentului (UE) nr. 103/2012 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Regulamentul (UE) nr. 953/2013 al Consiliului (2) a modificat anexa I la Regulamentul (CEE) nr. 2658/87 și a înlocuit codurile 8528 59 10, 8528 59 40 și 8528 59 80 cu codurile NC 8528 59 20, 8528 59 31, 8528 59 39 și 8528 59 70.

               (2)

               Regulamentul de punere în aplicare (UE) nr. 103/2012 al Comisiei (3) privind clasificarea mărfurilor, adoptat pentru a asigura aplicarea uniformă a Nomenclaturii combinate instituite prin Regulamentul (CEE) nr. 2658/87, face referire la un cod NC care nu mai există în prezent. În consecință, acesta trebuie modificat pentru a se ține seama de codul corespunzător aflat în vigoare.

               (3)

               Comitetul Codului vamal nu a emis un aviz în termenul stabilit de președintele său,

         ADOPTĂ PREZENTUL REGULAMENT:
   Articolul 1
   Anexa la Regulamentul de punere în aplicare (UE) nr. 103/2012 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 aprilie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (UE) nr. 953/2013 al Consiliului din 26 septembrie 2013 de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun (JO L 263, 5.10.2013, p. 4).

      (3)  Regulamentul de punere în aplicare (UE) nr. 103/2012 al Comisiei din 7 februarie 2012 privind clasificarea anumitor mărfuri în Nomenclatura combinată (JO L 36, 9.2.2012, p. 17).

      ANEXĂ

            „ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Un panou ecran modular neasamblat («perete LED») compus din mai multe module sub formă de plăci, fiecare placă având dimensiunea de aproximativ 38 × 38 × 9 cm.
                        Fiecare placă conține diode electroluminiscente de culoare roșie, verde și albastră și are o rezoluție de 16 × 16 pixeli, o distanță între puncte de 24 mm, o luminozitate de 2 000  cd/m2 și o rată de împrospătare de peste 300 Hz. Ele conțin de asemenea elemente electronice de acționare.
                        Panoul este prezentat împreună cu un sistem de procesare care conține:

                                    —

                                    un procesor video care acceptă diverse intrări de semnal [precum CVBS, Y/C, YUV/RGB, (HD-)SDI sau DVI] și permite adaptarea imaginii fixe/video la dimensiunea panoului ecran,

                                    —

                                    un procesor de semnale care permite distribuția pixelilor din semnalul de intrare pe ecran (pixel mapping).

                              Semnalul procesat este transmis de la procesorul de semnale la un distribuitor de date prin cabluri din fibră optică. Distribuitorul de date le transmite la rândul său către diversele module ale ecranului.
                        Ecranul este prezentat ca fiind adecvat pentru evenimente sportive sau spectacole, afișaje publicitare etc., nefiind însă adecvat pentru vizualizare de aproape.

                        8528 59 39

                        Clasificarea se stabilește pe baza regulilor generale 1, 2 (a) și 6 pentru interpretarea Nomenclaturii combinate, precum și pe baza textului codurilor NC 8528 , 8528 59  și 8528 59 39 .
                        întrucât panoul este capabil să afișeze imagini video, acesta nu poate fi considerat drept aparat electric de semnalizare care utilizează indicații vizuale. Prin urmare, se exclude clasificarea la poziția 8531  ca tablou de avertizare.
                        Având în vedere caracteristicile sale obiective, cum ar fi dimensiunea ecranului, standardele TV (CVBS) și modurile video suportate, existența unei distanțe între puncte care nu este adecvată pentru vizualizarea de aproape, precum și luminozitatea ridicată, panoul este destinat utilizării pentru evenimente sportive sau spectacole, afișaj publicitar etc. În consecință, acesta nu este considerat a fi de tipul utilizat în mod exclusiv sau în mod principal într-o mașină automată de prelucrare a datelor de la poziția 8471 . Prin urmare, clasificarea la subpoziția 8528 51 00  este de asemenea exclusă.
                        Deoarece panoul este capabil să afișeze semnale provenind de la o mașină automată de prelucrare a datelor (ADP) la un nivel suficient pentru o utilizare practică cu respectiva mașină, se consideră că panoul este capabil să afișeze semnale provenind de la mașini automate de prelucrare a datelor la un nivel acceptabil de funcționalitate.
                        În consecință, acesta trebuie clasificat la codul NC 8528 59 39  ca alte dispozitive color de afișare cu ecran plat care pot afișa semnale de la mașini automate de prelucrare a datelor cu un nivel acceptabil de funcționalitate.”


title: Regulamentul de punere în aplicare (UE) nr. 291/2013 al Comisiei din 26 martie 2013 de modificare a Regulamentului (CE) nr. 872/2004 privind noi măsuri restrictive împotriva Liberiei

text:
               27.3.2013

               RO

               Jurnalul Oficial al Uniunii Europene

               L 87/4

         REGULAMENTUL DE PUNERE ÎN APLICARE (UE) NR. 291/2013 AL COMISIEI
   din 26 martie 2013
   de modificare a Regulamentului (CE) nr. 872/2004 privind noi măsuri restrictive împotriva Liberiei
   COMISIA EUROPEANĂ,
   Având în vedere Tratatul privind funcționarea Uniunii Europene,
   Având în vedere Regulamentul (CE) nr. 872/2004 al Consiliului privind noi măsuri restrictive împotriva Liberiei (1), în special articolul 11 litera (a),
   Întrucât:

               (1)

               Anexa I la Regulamentul (CE) nr. 872/2004 enumeră persoanele fizice și juridice, organismele și entitățile cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 21 ianuarie 2013, Comitetul pentru sancțiuni al Consiliului de Securitate al Organizației Națiunilor Unite a decis să modifice o mențiune de pe lista persoanelor, grupurilor și entităților cărora li se aplică înghețarea fondurilor și a resurselor economice.

               (3)

               Anexa I la Regulamentul (CE) nr. 872/2004 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 872/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 martie 2013.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 162, 30.4.2004, p. 32.

      ANEXĂ
      Anexa I la Regulamentul (CE) nr. 872/2004 al Consiliului se modifică după cum urmează:
      Mențiunea „Richard Ammar Chichakli (alias Ammar M. Chichakli). Adresa: (a) 225 Syracuse Place, Richardson, Texas 75081, SUA; (b) 811 South Central Expressway Suite 210 Richardson, Texas 75080, SUA. Data nașterii: 29.3.1959. Locul nașterii: Siria. Naționalitatea: SUA. Alte informații: (a) Nr. de asigurare socială: 405 41 5342 sau 467 79 1065; (b) expert-contabil și examinator autorizat în domeniul fraudelor; (c) colaborator al San Air General Trading” se va înlocui cu:

         „Richard Ammar Chichakli (alias (a) Ammar M. Chichakli, (b) Jehad Almustafa, (c) Jehad Almusara, (d) Jhad Almustasa). Adresa: (a) 225 Syracuse Place, Richardson, Texas 75081, SUA; (b) 811 South Central Expressway Suite 210 Richardson, Texas 75080, SUA, (c) 51 Churchill Ave., Reservoir VIC 3073, Australia. Data nașterii: (a) 29.3.1959, (b) 10.7.1967. Locul nașterii: (a) Siria, (b) Deirazzor, Siria. Naționalitatea: SUA. Pașaport nr.: 002680351 (pașaport sirian, eliberat la 25.4.2007, expiră la 24.4.2013). Alte informații: (a) Nr. de asigurare socială: 405 41 5342 sau 467 79 1065, (b) permis de conducere 099711346 (eliberat de statul Victoria, Australia); (c) expert-contabil și examinator autorizat în domeniul fraudelor, (d) colaborator al San Air General Trading. Data desemnării menționată la articolul 6 litera (b): 30.11.2005”.